stanford-oval/wikipedia huggingface dataset:
Geuzenpenning-mitali

Hopeinen Geuzenpenning-mitali.
Geuzenpenning-mitali on alankomaalainen tunnustus, joka myönnetään vuosittain ihmisoikeuksien edistämisestä. Se on myönnetty vuosittain vuodesta 1987 lähtien Vlaardingenin kaupungissa.
Geuzenpenning on Geuzen Resistance 1940–1945 -säätiön aloite. Järjestö on saanut nimensä vastarintaryhmästä Geuzen, joka oli aktiivinen toisen maailmansodan aikana Vlaardingenin, Maassluisin ja Rotterdamin ympäristössä. Vastarintaryhmä puolestaan sai nimensä Geuzenista. Se oli aseellisten ryhmien yhteenliittymä, joka taisteli Espanjan miehitystä vastaan Alankomaissa 1500-luvulla Alankomaiden kapinan aikana.
Saksalaiset joukot teloittivat toisen maailmansodan viisitoista Geuzen-rymään kuulunutta Waaldorpin tasangolla 13. maaliskuuta 1941 yhdessä Amsterdamin helmikuun lakkojen kolmen johtajan kanssa. Kunnioittaakseen kaatuneitten tovereittensa ja Geuzen-ihanteitten muistoa sodan jälkeen eloonjääneet ryhmän jäsenet perustivat Geuzen Resistance 1940–1945 -säätiön demokratian edistämiseksi ja ylläpitämiseksi Alankomaissa sekä tietoisuuden lisäämiseksi kaikista diktatuurin, syrjinnän ja rasismin muodoista.[lähde? ]
Palkitut

| Vuosi | Saaja | Maa |
| --- | --- | --- |
| 1987 | Amnesty Internationalin Alankomaiden osasto |  Alankomaat |
| 1988 | kuningatar Vilhelmiina |  Alankomaat |
| 1989 | Helmikuun 1941 säätiö |  Alankomaat |
| 1990 | Richard von Weizsäcker |  Länsi-Saksa |
| 1991 | Bernardus IJzerdraat |  Alankomaat |
| 1991 | László Tőkés |  Romania |
| 1992 | Anne Frankin säätiö |  Alankomaat |
| 1993 | Max van der Stoel |  Alankomaat |
| 1994 | Lääkärit ilman rajoja Alankomaiden osasto |  Alankomaat |
| 1995 | Václav Havel |  Tšekki |
| 1996 | Harry Wu |  Kiina |
| 1997 | Toukokuun aukion äidit |  Argentiina |
| 1998 | Vera Chirwa |  Malawi |
| 1998 | Noel Pearson |  Australia |
| 1998 | Muchtar Pakpahan |  Indonesia |
| 1998 | Rosalina Tuyuc |  Guatemala |
| 1998 | Sergei Kovaljov |  Venäjä |
| 1999 | İnsan Hakları Derneği -järjestö |  Turkki |
| 2000 | Nataša Kandić |  Serbia |
| 2000 | Veton Surroi |  Albania |
| 2001 | Euroopan romanien oikeuksien keskus |  Unkari |
| 2001 | Landelijke Sinti Organisatie |  Alankomaat |
| 2002 | Asma Jahangir |  Pakistan |
| 2003 | Defence for Children International |  Sveitsi |
| 2004 | Íngrid Betancourt |  Kolumbia |
| 2005 | International Campaign for Tibet |  Tiibet |
| 2006 | Haitham Maleh |  Syyria |
| 2007 | Human Rights Watch |  Yhdysvallat |
| 2008 | Martti Ahtisaari |  Suomi |
| 2009 | Al Haq |  PLO |
| 2009 | B'Tselem |  Israel |
| 2010 | Betty Bigombe |  Uganda |
| 2011 | Sima Samar |  Afganistan |
| 2011 | Alankomaiden asevoimat |  Alankomaat |
| 2012 | Grigori Švedov |  Venäjä |
| 2013 | Radhia Nasraoui |  Tunisia |
| 2014 | Thomas Hammarberg |  Ruotsi |
| 2015 | Free Press Unlimited |  Alankomaat |
| 2016 | Migrant Offshore Aid Station | kansainvälinen järjestö |
| 2017 | Alice Nkom |  Kamerun |
| 2017 | Michel Togué |  Kamerun |
| 2018 | Girls Not Brides: The Global Partnership to End Child Marriage | kansainvälinen järjestö |
| 2019 | Padre Alejandro Solalinde Guerra |  Meksiko |
| 2021 | Małgorzata Gersdorf |  Puola |
| 2022 | Lawyers for Lawyers |  |
| 2023 | Assistance Association for Political Prisoners (AAPP) |  Myanmar |
Gintarė Scheidt

| Mitalit | Mitalit | Mitalit |  |
| --- | --- | --- | --- |
|  Scheidt vuonna 2012 |  Scheidt vuonna 2012 |  Scheidt vuonna 2012 |  |
Maa:   Liettua
Naisten purjehdus
|  Olympialaiset  |  Olympialaiset  |  Olympialaiset  |  |
|  Hopeaa | Peking 2008 | Laser Radial |  |
| MM-kilpailut  | MM-kilpailut  | MM-kilpailut  |  |
|  Kultaa | Boltenhagen 2012 | Laser Radial |  |
Gintarė Volungevičiūtė-Scheidt (s. 12. marraskuuta 1982 Kaunas) on liettualainen kilpapurjehtija ja olympiamitalisti. Scheidt saavutti hopeaa Pekingin olympialaisissa 2008 Laser Radialissa. Hän osallistui myös Lontoon olympialisiin 2012, jolloin hän oli kuudes, sekä Rio de Janeiron olympialaisiin 2016, jolloin oli seitsemäs. Scheidt on voittanut maailmanmestaruuden vuonna 2012. Gintarė Volungevičiūtė avioitui vuonna 2008 brasilialaisen purjehtijan Robert Scheidtin kanssa, jolloin hän otti käyttöönsä miehen sukunimen.
Gintautas Abarius

Gintautas Abarius (28. maaliskuuta 1959 Vilna – 10. elokuuta 2010 Raleigh, Pohjois-Carolina) oli liettualainen jazzpianisti ja säveltäjä. Hänen isänsä oli Lionginas Abarius.
Abarius aloitti 4-vuotiaana harmonikansoiton ja siirtyi muutama vuosi myöhemmin pianoon. Vuodesta 1977 hän opiskeli klassista pianonsoittoa ja sävellystä Liettuan musiikki- ja teatteriakatemiassa. Abarius erikoistui pianistina jazziin ja johti omia kokoonpanojaan. Hänen sävellystuotantoonsa kuuluu muun muassa jazzia, popkappaleita, kamarimusiikkia ja hengellisiä sävellyksiä.
Georg Grönroos

| Georg Grönroos |
| --- | --- |

Henkilötiedot
Syntynyt: 17. syyskuuta 1885 Helsinki
Kuollut: 8. toukokuuta 1927 (41 vuotta) Turku
Ammatti:  näyttelijä
Näyttelijä
Aktiivisena:  1900–1927
Aiheesta muualla
IMDb
Georg Axel Grönroos (17. syyskuuta 1885 Helsinki – 8. toukokuuta 1927 Turku) oli suomalainen näyttelijä. Hänelle oli luonteenomaisinta rehevä ja hyväntuulinen komiikka, jonka lisäksi hän hallitsi naamioinnin.
Ura

Grönroosin äiti oli Sofia Nummelin. Grönroos aloitti näyttelijän uransa Ruotsalaisessa Teatterissa vuonna 1900 ja siirtyi seuraavana vuonna Folkteaterniin, jossa hän työskenteli koko sen toiminta-ajan. Teatterin toiminta jatkui Ruotsalaisen Teatterin "kotimaisena osastona", ja Grönroos kuului siihen kevääseen 1913. Kesinä 1913 ja 1914 Grönroos toimi elokuvanäyttelijänä Tukholmassa. Syksyllä 1914 hänet kiinnitettiin Turun ruotsalaiseen teatteriin, jossa hän näytteli kuolemaansa saakka. Kesäisin Grönroos näytteli kiertueilla Suomessa ja Ruotsissa. Hän kuoli keuhkokuumeeseen Turun kunnallissairaalassa keväällä 1927.
Grönroosin rooleja olivat muun muassa Larsson (Regina von Emmeritz), Kekkonen (Kantor Kekkonens bockningsresa), Per (Per Olsson och hans käring), Lundström (Andersson, Pettersson och Lundström), Stråman (Kärlekens komedi), Fallstaff (Muntra fruarna i Windsor), eno (Rika morbror) ja Magawewe (Gri-Gri).
Grönroos näytteli kymmenessä ruotsalaisessa elokuvassa vuosina 1913–1923. Niihin lukeutuu muun muassa Ruotsin varhaisimpiin klassikkoelokuviin kuuluva Ingeborg Holm (1913), joka on digitoitu. Lisäksi Grönroos näytteli suomalaisessa mykkäelokuvassa Peski, Lappa ja poliisit (1915), joka on tuhoutunut.
Gintaras Krapikas

| Mitalit | Mitalit | Mitalit |  |
| --- | --- | --- | --- |
|  Krapikas vuonna 2013. |  Krapikas vuonna 2013. |  Krapikas vuonna 2013. |  |
Maa:   Liettua
Miesten koripallo
|  Olympialaiset  |  Olympialaiset  |  Olympialaiset  |  |
|  Pronssia | Barcelona 1992 |  |  |
| EM-kilpailut  | EM-kilpailut  | EM-kilpailut  |  |
|  Hopeaa | Kreikka 1995 |  |  |
Gintaras Krapikas (s. 6. heinäkuuta 1961 Kretinga, Liettuan SNT, Neuvostoliitto) on liettualainen koripallovalmentaja ja kilpauransa päättänyt koripalloilija.
Krapikas voitti Liettuan maajoukkueessa olympiapronssia Barcelonassa 1992 ja EM-hopeaa Kreikassa 1995.
Pelaajauransa jälkeen Krapikas on työskennellyt valmentajana pääasiassa liettualaisissa seurajoukkueissa ja on johdattanut joukkueitaan Liettuan mestariksi ja cup-mestariksi. Hän on saavuttanut myös EM-mitaleita Liettuan maajoukkueen apuvalmentajana.
Gonçalves

Gonçalves on muun muassa seuraavien henkilöiden sukunimi:
Aílton Gonçalves da Silva, Aílton (s. 1973), brasilialainen jalkapalloilija
Alberto José Gonçalves (1859–1945), brasilialainen katolinen piispa
Alexandre Gonçalves do Amaral (1906–2002), brasilialainen katolinen arkkipiispa
Anacleto Cordeiro Gonçalves de Oliveira (1946–2020), portugalilainen roomalaiskatolinen piispa
Antonio Gonçalves Dias (1823−1862), brasilialainen runoilija
Armando Gonçalves Texeira, Petit (s. 1976), ranskalais-portugalilainen jalkapalloilija
Carlos Fumo Gonçalves (s. 1979), mosambikilainen jalkapalloilija
Carlos Manuel Gonçalves Alonso (s. 1978), angolalainen jalkapalloilija
Dercy Gonçalves (1907–2006), brasilialainen näyttelijä ja koomikko
Eduardo Gonçalves de Oliveira, Edu (s. 1981), brasilialainen jalkapalloilija
Edvaldo Gonçalves Amaral (s. 1927), brasilialainen katolinen arkkipiispa
Esmaël Gonçalves (s. 1991), guineabissaulainen jalkapalloilija
Everton Kempes dos Santos Gonçalves (1982–2016), brasilialainen katolinen piispa
Fernando Maciel Gonçalves, Fernandão (s. 1980), brasilialais-espanjalainen futsalpelaaja
Gilberto Délio Gonçalves Canavarro dos Reis (s. 1940), portugalilainen katolinen piispa
Gilberto Ribeiro Gonçalves (s. 1980), brasilialainen jalkapalloilija
Hélio Gonçalves Heleno (1935–2012), brasilialainen katolinen piispa
Jaime Pedro Gonçalves (1936–2016), mosambikilainen katolinen arkkipiispa
João Gonçalves Zarco (1390–1470), portugalilainen tutkimusmatkailija, Madeiran löytäjä
Joaquim Gonçalves (1936–2013), portugalilainen katolinen piispa
Joércio Gonçalves Pereira (s. 1953), brasilialainen katolinen piispa
Jonas Gonçalves Oliveira, Jonas (s. 1984), brasilialainen jalkapalloilija
José Aparecido Gonçalves de Almeida (s. 1960), brasilialainen katolinen piispa
José Gonçalves Heleno (1927–2021), brasilialainen katolinen piispa
Kalle da Silva Gonçalves (s. 1982), suomalainen poliisivirkamies, amerikkalaisen jalkapallon pelaaja ja vapaaottelija
Marcel Gonçalves Costa Lopes, Gonçalves (s. 1966), brasilialainen jalkapalloilija
Mateus Alberto Contreiras Gonçalves, Manucho (s. 1983), angolalainen jalkapalloilija
Nuno Gonçalves (1400-luvulla), portugalilainen taidemaalari
Pedro Gonçalves (s. 1998), portugalilainen jalkapalloilija
Tiago Mayan Gonçalves (s. 1977), portugalilainen poliitikko
Vasco Gonçalves (1921–2005), portugalilainen kenraali, Portugalin pääministeri 1974–1975.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Gintaras Linas Grušas

Gintaras Grušas (2017)

Gintaras Linas Grušas (s. 23. syyskuuta 1961 Washington DC, Yhdysvallat) on liettualainen roomalaiskatolinen piispa. Hänet vihki papiksi Vilnan arkkihiippakuntaan Audrys Juozas Bačkis 25. kesäkuuta 1994. Hän sai 19. kesäkuuta 2010 nimityksen Liettuan sotilaspiispaksi, ja piispaksi vihkiminen seurasi 4. syyskuuta. Pääkonsekraattorina toimi Bačkis, jota avustivat Sigitas Tamkevičius ja Eugenijus Bartulis.
Giovanni Maria Visconti

| Gian Galeazzo Visconti |
| --- | --- |
 
Milanon herttua
Valtakausi:  1402–1412
Edeltäjä:  Gian Galeazzo Visconti
Seuraaja:  Filippo Maria Visconti

Syntynyt:  1388
Kuollut:  16. toukokuuta 1412 (23 vuotta) Milano
Puoliso:  Antonia Malatesta di Cesena
Suku:  Visconti
Isä:  Gian Galeazzo Visconti
Äiti:  Caterina Visconti
Uskonto:  roomalaiskatolilainen
Giovanni Maria Visconti tai Gian Maria Visconti (7. syyskuuta 1388 – 16. toukokuuta 1412, Milano) oli Milanon herttua. Hän oli Milanon ensimmäisen herttuan Gian Galeazzo Viscontin vanhin poika ja seurasi isäänsä Milanon hallitsijana vuonna 1402. Giovanni Maria oli valtaan noustessaan vain 13-vuotias ja hallitsi aluksi äitinsä Caterina Viscontin ohjaamana.
Milanoa uhkasivat tuolloin paavi Bonifatius IX ja Firenze. Herttuakunnan sisällä oli lisäksi puhjennut guelfien ja ghibelliinien välinen valtataistelu. Järjestyksen palautus epäonnistui, ja turhautunut nuori herttua vangitutti äitinsä ja otti vallan yksin itselleen. Caterina Visconti kuoli pian vangitsemisena jälkeen, ilmeisesti myrkytyksen uhrina. Giovanni Maria Visconti ei kuitenkaan kyennyt hillitsemään levottomuuksia. Hän päätyi tukemaan ghibellinien ryhmittymää nimittämällä kondottieeri Facino Canen Milanon kuvernööriksi. Canesta tuli sen jälkeen herttuakunnan todellinen valtias. Cane sairastui kuitenkin kihtiin, eikä enää pystynyt hoitamaan tehtäviään. Milanon aateliset pelkäsivät, että epävakaa Giovanni Maria ajaisi Milanon täydelliseen kaaokseen, ja he solmivat salaliiton herttuaa vastaan, joka oli julmuudellaan ja heikolla hallinnollaan kerännyt runsaasti vihollisia. Salaliittoon kuului muun muassa Pusterlan, Aliprandin, Trivulzion ja del Mainon sukujen jäseniä. Salaliittolaiset tappoivat Giovanni Maria Viscontin San Gottardon kirkon edustalla 6. toukokuuta 1412. Myös Cane menehtyi samoihin aikoihin.
Aiheesta muualla

Kuvia tai muita tiedostoja aiheesta Giovanni Maria Visconti Wikimedia Commonsissa
Glyphis

| Glyphis |
| --- | --- |
 Keihäshai (Glyphis glyphis)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Rustokalat Chondrichthyes
Alaluokka::  Leveäsuiset Elasmobranchii
Lahko::  Luomihaikalat Carcharhiniformes
Heimo::  Tiikerihait Carcharhinidae
Suku::  Glyphis  Agassiz, 1843
Lajit
 Gangesinhai Glyphis gangeticus  Keihäshai Glyphis glyphis  Glyphis siamensis  Glyphis garricki  Glyphis fowlerae  Glyphis bizantii 
Katso myös
   Glyphis Wikispeciesissä   Glyphis Commonsissa 
Infobox OKNimi-testi OK: 
Glyphis on suku luomihaikalojen lahkossa. Suku käsittää kuusi lajia, jotka ovat harvinaisia ja niiden levinneisyys on Oseania ja sen alueet riippuen lajista.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:River shark
Gary Neville

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Gary Alexander Neville
Syntymäaika: 18. helmikuuta 1975 (ikä 49)
Syntymäpaikka:  Bury, Suur-Manchester, Englanti
Pelipaikka: oikea laitapuolustaja
Pituus: 178 cm
Paino: 72 kg
Lempinimi: Gaz
Seura
Seura:  Englanti
Tehtävä: apuvalmentaja
Junioriseurat
1991–1992:  Manchester United
Seurat
| Vuodet | Seura | O | (M) |
| 1992–2011 |  Manchester United | 400 | (5) |
Maajoukkue
| 1992 |  Englanti U16 | 1 | (0) |
| 1992–1993 |  Englanti U18 | 8 | (0) |
| 1995–2007 |  Englanti | 85 | (0) |
Valmennusura
2012–2016:  Englanti (apuvalmentaja)
2015–2016:  Valencia CF
 Seurajoukkueuran tilastot kattavat vain kansalliset sarjat.
Gary Alexander Neville (s. 18. helmikuuta 1975 Bury, Suur-Manchester, Englanti) on englantilainen entinen jalkapalloilija, pelipaikaltaan puolustaja. Neville edusti koko uransa ajan Manchester Unitedia. Vuosina 2012–2016 hän toimi Englannin maajoukkueen apuvalmentajana. Hän valmensi espanjalaista Valenciaa neljän kuukauden ajan kaudella 2015–2016.
Neville voitti uransa aikana muun muassa Mestarien liigan ja kahdeksan Valioliigan mestaruutta. Hän edusti myös Englannin maajoukkuetta viisissä arvokisoissa.
Ura > Manchester United

Gary Neville oli osa Manchester Unitedin kuuluisaa juniorijoukkuetta, joka voitti FA Youth Cupin vuonna 1992 (hänen veljensä voitti saman kilpailun vuonna 1995). Joukkueeseen kuuluivat muiden muassa David Beckham, Ryan Giggs, Paul Scholes ja Nicky Butt, jotka kaikki pelasivat satoja otteluja Manchester Unitedissa. Neville debytoi edustusjoukkueessa jo vuonna 1992 UEFA Cupin ottelussa Torpedo Moskovaa vastaan. Hän nousi ykkösvaihtoehdoksi oikean pakin tontilla kauden 1994–1995 alussa ohitettuaan Paul Parkerin Sir Alex Fergusonin valinnoissa, eikä ole koskaan menettänyt avauspaikkaansa.
Neville nimitettiin joukkueensa kapteeniksi joulukuussa 2005 Roy Keanen lähdettyä seurasta erimielisyyksien takia. Neville on ensimmäinen Suur-Manchesterin alueelta tullut kapteeni sitten Münchenin lento-onnettomuudessa menehtyneen Roger Byrnen.
Tammikuussa 2006 Neville sai Englannin jalkapalloliitolta 5 000 punnan sakot ja varoituksen tulevaisuuden käytöksestään juhlittuaan Rio Ferdinandin lisäajalla tekemää voittomaalia Liverpoolia vastaan. Ottelu pelattiin Manchester Unitedin kotikentällä, Old Traffordilla, ja Neville juoksi maalin synnyttyä puolesta kentästä vastakkaiseen päätyyn, Liverpoolin kannattajien eteen ottaen samalla kiinni Manchester Unitedin logosta paidassaan. Manchesterin poliisi syytti Nevilleä ottelun jälkeisestä kannattajien mellakoinnista. Neville itse vastasi syytöksiin kysymällä The Times -lehden kolumnissaan: "Pitäisikö pelaajien toimia kuin robotit ja hölkätä maalin jälkeen hymyillen keskiviivalle, tunteitaan osoittamatta?" Hän myös mainitsi, että vain viikkoa aiemmin entinen Liverpoolin pelaaja, Robbie Fowler, ei saanut rangaistusta juhlittuaan maalia Manchester Unitedin fanien edessä Unitedin kohdattua paikallisvastustaja Cityn.
Neville ylsi Manchester Unitedissa useisiin huippusaavutuksiin, mm. kahdeksaan Valioliigan mestaruuteen, kolmeen FA Cupin voittoon ja keväällä 1999 Mestarien liigan voittoon. Hän oli yksi triplan voittaneen joukkueen kulmakivistä. Neville pelasi uransa aikana Manchester Unitedin paidassa 602 ottelua.
9. huhtikuuta 2008 Neville palasi kentälle 13 kuukauden tauon jälkeen AS Romaa vastaan Mestarien liigan puolivälierissä. Neville loukkasi nilkkansa maaliskuussa 2007 ja on sen jälkeen kärsinyt muun muassa pohjevaivoista. Kaudella 2010–2011 Neville kärsi taas loukkaantumisista ja helmikuussa 2011 hän päätti lopettaa uransa.
Ura > Maajoukkue

Englannin maajoukkueessa Neville pelasi ensi kertaa vuonna 1995 ystävyysottelussa Japania vastaan. Nevillellä on takanaan viidet arvokisat ja hän on pelannut Englannin paidassa 85 ottelua; vain Ashley Cole ja Kenny Sansom ovat pelanneet enemmän maaotteluja laitapuolustajista. Neville on Englannin kaikkien aikojen maaottelutilastossa kolmastoista.
Yksityiselämä

Gary Nevillen veli Phil Neville on myös huipputason jalkapalloilija ja heidän siskonsa Tracey Neville on edustanut Englantia verkkopallossa. Heidän isänsä Neville Neville on toiminut jalkapalloseura Buryn johtoportaassa.
Saavutukset > Manchester United

Englannin Valioliiga: 1996, 1997, 1999, 2000, 2001, 2003, 2007, 2009
Mestarien liiga: 1999
FA Cup: 1996, 1999, 2004
Englannin Liigacup: 2006
FA Community Shield: 1996, 1997
Intercontinental Cup: 1999
Saavutukset > Ennätyksiä

Nevillen muita ennätyksiä Englannin maajoukkueessa:
Eniten maaotteluja oikean laidan puolustajista.
Eniten EM-kisaotteluja, Nevillellä niitä on 11 kappaletta kolmesta turnauksesta.
Gary ja Phil ovat pelanneet veljespareista eniten maaotteluja, yhteensä 144. Aiemmin ennätystä pitivät hallussaan Bobby ja Jack Charlton 141 ottelulla.
Gary ja Phil ovat pelanneet veljespareista eniten otteluja Englannin maajoukkueen avauksessa samaan aikaan, yhteensä 31 ottelussa.
Gary Neville rikkoi kyseenalaisen ennätyksen vuonna 2004, kun hän ohitti Ray Wilsonin maaotteluiden määrässä. Neville oli eniten otteluja pelannut kenttäpelaaja, joka ei ollut onnistunut maalinteossa. Sittemmin Ashley Cole on vienyt häneltä tämän ennätyksen.
Gen Digital
Tuotteet

Yhtiön tuotteita ovat muun muassa Norton AntiVirus, joka on osa Norton Security -pakettia.
Yhtiö on yritysostoista saanut mm. tuotteet Avast Antivirus, LifeLock, Avira Antivirus, AVG AntiVirus, CCleaner ja ReputationDefender.
Aiheesta muualla

Yrityksen kotisivut (englanniksi)
Virustorjunta
| --- | --- |
Mainittavia yrityksiä::  Avast Software AVG Technologies Avira Bitdefender Cisco Systems Comodo Group Dr. Web F-Secure Kaspersky Lab Intel Security (ent. McAfee) Lavasoft Malwarebytes Microsoft Panda Security Symantec Corporation Trend Micro ZoneAlarm
Ohjelmia eri alustoille:: 
• Työpöytä • Palvelimet:  AhnLab Avast Antivirus AVG Anti-Virus Avira Antivirus Bitdefender BullGuard Comodo Internet Security Dr. Web F-Secure Advanced SystemCare Kaspersky Internet Security Malwarebytes Anti-Malware McAfee VirusScan Microsoft Security Essentials Microsoft Windows Defender Panda Security Sophos Symantec Endpoint Protection Norton Internet Security Trend Micro Internet Security ZoneAlarm
• Mobiililaitteet • Tabletit:  AhnLab AVG Anti-Virus Avira Antivirus Bitdefender BullGuard Comodo Mobile Security Dr. Web F-Secure Intel Security Trend Micro
HMS Thetis

HMS Thetis voi tarkoittaa seuraavia aluksia:
HMS Thetis (1717), 22-tykkinen varastolaiva
HMS Thetis (1747), 44-tykkinen viidennen luokan fregatti
HMS Thetis (1773), 32-tykkinen viidennen luokan fregatti
HMS Thetis (1782), 38-tykkinen viidennen luokan fregatti
HMS Thetis (1785), hollantilaisilta kaapattu 24-tykkinen kuudennen luokan fregatti
HMS Thetis (1796), 8-tykkinen kuunari
HMS Thetis (1810), priki
HMS Thetis (1817), 46-tykkinen viidennen luokan fregatti
HMS Thetis (1846), 36-tykkinen viidennen luokan fregatti
HMS Thetis (1871), Briton-luokan korvetti
HMS Thetis (1890), Apollo-luokan panssarikansiristeilijä
HMS Thetis (N25), T-luokan sukellusvene, myöhemmin HMS Thunderbolt
HMS Thetis (1908), Plejad-luokan torpedovene
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Thetis”, voi hakea sivunnimihaulla, laajalla sivunnimihaulla tai tekstihaulla.
Glyptodontit

| Glyptodontit |
| --- | --- |
 Glyptodon
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Ylälahko::  Vajaahampaiset Xenarthra
Lahko::  Cingulata
Heimo::  †Glyptodontidae  Gray, 1869
Alaheimot
 Neothoracophorinae  Glyptatelinae  Propalaehoplophorinae  Haplophorinae  Doedicurinae  Glyptodontinae 
Katso myös
   Glyptodontit Wikispeciesissä   Glyptodontit Commonsissa 
Infobox OKNimi-testi OK: 
Glyptodontit (Glyptodontidae) olivat jättimäisiä vyötiäisensukuisia nisäkkäitä.
Ne kehittyivät Etelä-Amerikassa 20 miljoonaa vuotta sitten mutta levittyivät Pohjois-Amerikan eteläosiin noin 2,5 miljoonaa vuotta sitten kun Panamankannas muodostui. Glyptodontit tunnetaan myös ”jättiläisvyötiäisinä” tai ”suurvyötiäisinä”, vaikka jättiläisvyötiäinen (Priodontes maximus) on yksi nykyisin elävistä varsin pienikokoisista vyötiäislajeista.
Jotkut lajit kasvoivat auton kokoiseksi. Suurin laji Doedicurus clavicaudatus kasvoi jopa neljä metriä pitkäksi. Niitä peitti paksu suojakuori, joka koostui luulevyistä niiden nahassa.
Glyptodonttien kuoret olivat uskomattoman painavat. Ne saattoivat painaa jopa 500 kiloa, eli 20 prosenttia eläimen kokonaispainosta.
Kanava

Yhdysvaltalainen lentotukialus USS America Suezin kanavassa vuonna 1981.
Panaman kanavatyömaa Culebran leikkauksella vuonna 1907. Kanava avattiin liikenteelle 1914.
Canal à Zaandam, Claude Monet (1871).
Kanava on keinotekoinen, vesiliikennettä tai veden johtamista varten rakennettu vesiuoma.
Kanavien jaottelua > Vesiliikennettä varten rakennetut kanavat

Vesiliikennettä varten rakennetut kanavat voidaan jaotella seuraavasti:
Kanavat, jotka yhdistävät kaksi vesistöaluetta, esimerkiksi Saimaan kanava
Kanavat, jotka lyhentävät merimatkaa katkaisemalla jonkin kannaksen, esimerkiksi Suezin kanava
Kanavat, jotka tekevät mahdolliseksi ohittaa kosken tai muuten hankalan kohdan, esimerkiksi Taipaleen kanava
Vesiliikennettä varten rakennettuihin kanaviin voidaan lukea myös puutavaran uittoa varten rakennetut uittokanavat.
Vesiliikennettä varten rakennetut kanavat voidaan myös luokitella sulkukanaviin ja avokanaviin.
Sulkukanavaa käytetään silloin, kun kanava yhdistää kaksi vesialuetta, joiden pinnat sijaitsevat eri korkeuksilla. Kanavassa on sulku, jonka avulla kanavaa käyttävät alukset nostetaan ylemmäs tai lasketaan alemmas.
Avokanavaa käytetään silloin, kun kanavan yhdistämät vesialueet sijaitsevat samassa tasossa tai kun korkeusero on vähäinen. Avokanavassa ei ole sulkuja.
Kanavien jaottelua > Veden johtamiseksi rakennetut kanavat

Veden johtamista varten rakennettuja kanavia ovat esimerkiksi:
Vesivoimaloiden käyttämää vettä ohjaavat kanavat (ylä- ja alakanava)
Järvien vedenpinnan säännöstelyä varten rakennetut kanavat
Kastelukanavat keinokastelua varten
Kanavan sulutus

Kanavan sulun läpiajoa kutsutaan sulutukseksi. Kun alus nousee sulutuksen aikana, on kyse ylössulutuksesta. Aluksen laskeutuessa kyseessä on alassulutus.[lähde? ]
Sulutuksessa on seuraavat vaiheet, esimerkkinä ylössulutus: